Leonard-statuetten til Eldar Vågan - 2019
**Norsk revyforfatterforening** (**NRFF**) ble stiftet i 1935 og hadde som formål å ivareta de profesjonelle revyforfatteres interesser og rettigheter. Dette har i årenes løp ført til de avtaleverk som eksisterer for foreningen, og foreningen fungerer samtidig som et skrivenettverk der medlemmene blir holdt informert om nye rettigheter, ikke minst rettigheter i forhold til alle de nye mediene.

Foreningens første medlemmer var blant andre Arne Svendsen, Arild Feldborg, Bias Bernhoft, Finn Bø og Per Kvist. Det første kvinnelige medlem var Karen Sofie Hanssen (kjent under pseudonymet Nicolette), og ved hennes bortgang i 1950 skulle det ta 50 år før en ny kvinnelig revyforfatter ble medlem. Det ble Linn Skåber, og etter henne har mange kvinnelige revyforfattere blitt medlemmer: Ingrid Bjørnov, Hilde Louise Asbjørnsen, Lene Kongsvik Johansen, Kari Slaatsveen, Hanne T. Asheim, Elisabeth Botterli, Marianne Krogness og Hege Schøyen med flere.

Ellers har medlemmene representert et bredt spekter av humorforfattere som Bjørn Sand, Øystein Sunde, KLM (Trond Kirkvaag, Knut Lystad og Lars Mjøen), Alfred Næss, Dag Frøland, Yngvar Numme, Steinar Lyse, Trond Hanssen, Dagfinn Nordbø, Karsten Fullu, Jon Niklas Rønning og Vemund Vik. 

Styret pr. i dag består av styremedlemmene Andreas Diesen (formann), Knut Lystad, Dag Vågsås, Jon Niklas Rønning og Widar Fossum (sekretær). 

Foreningen har også opprettet Revyforfatterfondet (Norsk revyforfatterfond) der lokale revylag, revyforfattere og folk som befatter seg med revystoff kan søke på forskjellige stipender. Foreningen deler også ut Aristofanesprisen til unge talentfulle revyforfattere, og Leonardstatuetten, som regnes som norsk revys høyeste heder; den gis til folk som gjennom mange år har gjort et betydelig arbeid for norsk revy.

Leonard-statuetten

Norsk revys høyeste utmerkelse er Leonard-statuetten. Den har navn etter mellomnavnet til Einar Leonard Schanke. Leonard-statuetten er utdelt fra 1968, da Arvid Nilssen fikk den. Ifølge Alfred Næss er statuetten laget av Torvald Moseid, og er hans eksamensarbeid på Statens kunstakademikunstakademi.

Tildelt Leonard-statuetten:

1968 – Arvid Nilssen        

1969 – Leif Juster 

1971 – Kari Diesen

1972 – Arve Opsahl

1973 – Bias Bernhoft    

1974 – Jens Book-Jenssen

1975 – Carsten Byhring

1976 – Rolf Just Nilsen 

1977 – Einar Schanke    

1978 – Rolv Wesenlund

1979 – Otto Nielsen    

1980 – Arild Feldborg

1981 – Alfred Næss

1982 – Knut Solberg

1983 – Elsa Lystad

1984 – Harald Heide-Steen jr.

1985 – Arild Haga

1986 – Elisabeth Granneman

1987 – Sølvi Wang

1990 – Yngvar Numme

1991 – Grethe Kausland

1993 – Dizzie Tunes:    Svein-Helge Høgberg – Tor Erik Gunstrøm – Einar Idland

– Øyvind Klingberg – Yngvar Numme    

1994 – Bjørn Sand            

1995 – Erik Diesen

1997 – Øystein Sunde (utdelt 9/2.98)

1998 – Hege Schøyen og Øivind Blunck

1999 – Arthur Arntzen

2000 – Dag Frøland

2001 – Trond Kirkvaag – Knut Lystad – Lars Mjøen

2002 – Odd Børretzen    

2003 – Brit Elisabeth Haagensli

2005 – Andreas Diesen

2007 – Jon Skolmen

2007 – Bo Hermansson

2008 – Jacob Margido Esp

2010 – Øystein Bache

2010 – Rune Gokstad

2011 – Jørg-Fr. Ellertsen

2012 – Linn Skåber

2013 – Ingrid Bjørnov

2014 – Ole Paus

2015 – Knut Nærum

2016 – Anne Marit Jacobsen

2017 – Tore Ryen

2018 – Nils Vogt

2019 – Eldar Vågan

2020 – Tom Sterri

Referanser
----------

1. ↑  «Leonard-statuetten gikk til Jakob Margido Esp». *VG*. 8. desember 2008. Besøkt 31. mars 2019.

|  |  |
| --- | --- |
| Oppslagsverk/autoritetsdata | Brønnøysundregistrene
 |